ম্যাচের সাত মিনিটে গুরজিন্দর সিংয়ের ফিল্ড গোলে এগিয়ে যায় মোহামেডান (১-০)। মিনিট আটেক পর নিখুঁত হিটে ব্যবধান দ্বিগুণ করেন ভারতের এই ফরোয়ার্ড (২-০)। ২৮ মিনিটে রাব্বি সালেহিনের গোলে ব্যবধান আরও বাড়ায় মোহামেডান (৩-০)। দ্বিতীয়ার্ধে টানা তিন গোল করেন জিমি। ৪২ ও ৫২ মিনিটের ফিল্ড গোলে মোহামেডানের ১৩তম জয় নিশ্চিত করেন জাতীয় দলের এই ফরোয়ার্ড (৫-০)। ৬৭ মিনিটে হ্যাটট্রিক পূরণ করেন জিমি। পেনাল্টি কর্নারে শামসের সিং ঠিক মতো পুশ করতে পারেননি। সোনালী ব্যাংকের এক ডিফেন্ডার বল পাওয়ার পর তা ছুটে গিয়ে কেড়ে নেন গুরজিন্দর। ভারতের এই ফরোয়ার্ডের বাড়ানো বল রিভার্স হিটে ঠিকানায় পৌঁছে দেন জিমি (৬-০)। চলতি লিগে এটি তার সপ্তম হ্যাটট্রিক।